r/place li pali suli lon lipu Wesi.pali suli ni la, jan li ken pana sitelen kule lili li ken ante e sitelen kule lili lon lipu pi suli mute mute mute wan, jan li ante anu pana e sitelen kule lili wan la, jan o awen pana ala e sitelen kule kepeken tenpo Minu luka tawa tenpo Minu mute.tenpo sike nanpa 2022 la jan pi toki pona li sitelen e ''toki pona'' lon sitelen pona lon lipu suli ni.kulupu pi toki pona en kulupu ante sama kulupu r/catalunya en kulupu r/conlangs en kulupu r/parahumans li kulupu wan,  kulupu ni li pali lon ma poka.
tenpo sike nanpa 2022 la jan pi toki pona li pali e sitelen suli ni, sina ken lukin e o kama pona en ale li pona lon anpa pi toki pona lon sitelen pona en kijetesantakalu jasima lon sitelen pona.sina ken lukin e len tonsi lon poka anpa pi toki pona lon sitelen pona, poka jasima la len pi toki pona en len pi ma Kataluna li wan.sitelen ni li jo e nanpa ma 770, 345.sewi la sina ken lukin (kepeken poka open pi sitelen Lasina) e len pi toki sin e mi mu e len pi toki Wakilu e len pi toki Losupan e len pi toki Intelinwe e len pi toki Epelanto e len pi toki Kopasa.taso tenpo pini la len pi ma Pakisan li lanpan e ma pi toki Epelanto en len pi toki Kopasa.
tenpo sike nanpa 2017 la ona li lon.ni li open la sitelen lili nasa li lon, ni li pini la sitelen li nasa ala li kama lon.poka wan li laso ale.jan 1,000,000 li lon.
tenpo sike nanpa 2022 la kule en ma sitelen lon lipu li kama mute.jan 6,000,000 li lon.
tenpo sike nanpa 2023 la pali ni li lon kin.nimi FUCK SPEZ! (o unpa e jan Sipe anu jan Sipe ike) li lon li tan ni: lipu Wesi la jan li kepeken linluwi sona pi ilo tu (API) la jan o pana e mani, jan li pilin utala la jan li sitelen e ni.